༄༅།།དེ་རིང་ཕྱི་ཚེས་༡༨ཉིན་པེ་ཅིང་གི་ཆུ་ཚོད་༣།༡༥ཙམ་གྱི་ཐོགརྒྱ་གཞུང་གིས་དབྱེ་བའི་བོད་ཨ་མདོ་རྔ་བ་བོད་རིགས་རང་སྐྱོང་ས་ཁུལ་གྱི་ཁོངས་སུ་གཏོགས་པ།རྒྱ་ནག་གི་སྐད་དུ་ཧོང་ཡན་རྫོང་དང་བོད་སྐད་ཀྱི་ནང་དུ་དམར་ཐང་རྫོང་ངམ་ཁྱུང་མཆུ་རྫོང་དུའང་འབོད་སྲོལ་ཡོད་པའི་ཁོངས་ལས།དབལ་ཤུལ་རྨེ་བའི་སྦྲ་ཆེན་ཞང་གི་རུ་ཁག་གཉིས་པའི་གཙོས་རུ་ཕ་ཀྱོག་པོ་ཚང་གི་བུ།རང་ལོ༢༨ཡིན་པ་གྲུབ་མཆོག་ཞུ་བ་ཞིག་གིས་རྒྱ་ནག་གཞུང་ལ་ངོ་རྒོལ་ཆེད་རང་ལུས་མེར་བསྲེགས་བཏང་བའི་གནས་ཚུལ་བྱུང་འདུགཞིབ་ཕྲ་ང་ཚོའི་གསར་འགོད་པ་བློ་བྷེ་ལགས་ཀྱིས་བཏང་བའི་གནས་ཚུལ་ལ་གསན་རོགས།།